**Grozījumi Ministru kabineta 2013.gada 4.decembra rīkojumā Nr. 590 „Par atbalsta pasākumiem traģēdijā Priedaines ielā 20, Rīgā, cietušajām un seku novēršanā iesaistītajām personām” (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījums 2013.gada 4.decembra rīkojumā Nr. 590 „Par atbalsta pasākumiem traģēdijā Priedaines ielā 20, Rīgā, cietušajām un seku novēršanā iesaistītajām personām”” (turpmāk - rīkojuma projekts) sagatavots, lai noteiktu personu loku psiholoģiskās palīdzības saņemšanai un sniegtu atbalstu Rīgas domei 2014.gadā turpmākai koordinētai psiholoģiskās palīdzības sniegšanai, kā arī nodrošinātu nepieciešamo finansējumu traģēdijā cietušo personu un bojā gājušo personu tuvinieku sociālo gadījumu vadībai. Vienlaikus rīkojuma projekts saistībā ar minēto traģēdiju paredz finansējuma piešķiršanu Iekšlietu ministrijai un Labklājības ministrijai. |
| 2.  | Pašreizējā situācija un problēmas | Š.g. 4.decembrī Labklājības ministrijā tika organizēta Zolitūdes traģēdijas seku novēršanas koordinācijas sanāksme, piedaloties Rīgas domes Labklājības departamenta, Labklājības ministrijas un ziedot.lv pārstāvjiem, lai pārrunātu savstarpējās sadarbības un nepieciešamā atbalsta jautājumus. Tikšanās laikā tika identificēta nepieciešamība traģēdijā iesaistītajām atbalsta personām nodrošināt sociālās rehabilitācijas kursu Sociālās integrācijas aģentūrā vai arī individuālo vai grupu psiholoģisko palīdzību, ievērojot, ka tieši kopējā procesā bija iesaistīti gan Rīgas domes atbildīgo struktūrvienību darbinieki, gan Valsts bērnu tiesību aizsardzības inspekcijas darbinieki, Valsts darba inspekcijas darbinieki, kā arī skolu psihologi, kuri sniedza psiholoģisko palīdzību skolās, kurās bija traģēdijā cietušo un bojā gājušo personu tuvinieki. Pēc speciālistu ieteikuma, psiholoģiskā palīdzība, kas būtu nosakāma individuāli izvērtējot pēc konkrētā gadījuma būtu veicama kā krīzes intervence individuāli ne vairāk kā 10 individuālu konsultāciju veidā vai arī grupās. Darbinieki ir sūdzējušies, ka ir parādījušies pēctraumas simptomi (nakts murgi, fobijas, trauksme, depresija, grūtības koncentrēties, fiziskas reakcijas kā sāpes, miega un apetītes traucējumi) un tās var klasificēt kā piedzīvotās emocionālās traumas sekas, kas saņemot psiholoģisko atbalstu, tiek efektīvāk mazinātas. Minēto ir izraisījuši šādi apstākļi:* Darbs veikts paaugstināta stresa situācijā, ko pastiprināja masu mediju un sabiedrības uzmanība,
* Darbinieki strādāja ar personām stresa situācijā,
* Apsekojot cietušās personas/cietušo tuviniekus un it īpaši bojā gājušo personu tuviniekus dzīvesvietā, ārstniecības iestādē vai morgā, darbinieki uzklausīja tuvinieku emocionālo reakciju par notikušo un sniedza atbalstu sērojošiem tuviniekiem,
* Tika veikts intensīvs darbs ar cietušo/bojāgājušo tuviniekiem notikuma vietā;
* Radīta papildus emocionālā spriedze pie jau esošās noslodzes,
* Tika organizēta palīdzības sniegšana bēru organizēšanā, dokumentu kārtošanā, ģimenes attiecību skaidrošanā;
* Darbinieki saskārās arī ar cietušo/bojāgājušo tuvinieku nepamatotiem pārmetumiem, neapmierinātību.
* Darbā ar Maxima Zolitūde traģēdijā cietušām personām un bojā gājušo personu tuviniekiem bija nepieciešama operatīva darbinieku mobilizācija un situācijas izvērtēšana, nepieciešamo resursu apzināšana un piesaistīšana, psihosociāla atbalsta sniegšana;
* Nodrošināja nelaimes gadījumu darbā izmeklēšanu;
* Tika operatīvi uzsākta psiholoģiskās palīdzības sniegšana cietušajiem.

Gadījumos, ja iepriekš minētās situācijas netiek izreaģētas, izrunātas, ar to nestrādā, tas var novest pie tā, ka darbiniekiem var parādīties vai padziļināties izsīkšanas un izdegšanas sindroms, pazemināties darba spējas un veidoties koncentrēšanās spēju traucējumi. Līdz ar to atbalsta cietušajiem, un bojāgājušo personu tuviniekiem sniegšanā iesaistītajiem būtu iespēja saņemt ne tikai sociālās rehabilitācijas kursa pakalpojumam, bet arī nodrošinot iespēju cilvēkiem saņemt palīdzību elastīgākā formā, tādējādi saglabājot normālu dzīves ritmu, vienlaikus saņemot nepieciešamo psiholoģisko atbalstu.Papildus sanāksmē tika sniegta informācija, ka pēc Rīgas Sociālajā dienestā pieejamās informācijas, traģēdijā Priedaines ielā 20, Rīgā Maxima traģēdijā gāja bojā 54 personas, no kurām 16 bojā gājušo personu ģimenēs palika 24 nepilngadīgi bērni. 38 bojā gājušo personu ģimenēs palika pilngadīgi bērni, bojāgājušo vecāki pensijas vecumā, tuvinieki - personas ar garīga rakstura traucējumiem, laulātie. Savukārt no 58 cietušajiem, 13 cietušo ģimenēs ir 18 nepilngadīgi bērni, kuriem nepieciešams sniegt palīdzību un atbalstu. 44 cietušo ģimenēs ir cietušo vecāki pensijas vecumā, tuvinieki - personas ar garīga rakstura traucējumiem, brāļi un māsas, laulātie, pilngadīgi bērni. Līdz ar to ir nepieciešams sniegt atbalstu pašvaldībai darbam ar Zolitūdē cietušajām personām un bojā gājušo tuviniekiem. Plānotais vecāko sociālo darbinieku sadalījums darbā ar Zolitūde Maxima traģēdijā cietušajiem, cietušo tuviniekiem vai bojā gājušo tuviniekiem – īpaši smagiem gadījumiem:* 2 vecākie sociālie darbinieki darbā ar pilngadīgām personām (darbs ar pensijas vecuma personām, personām ar garīga rakstura traucējumiem, pilngadīgām personām);
* 4 vecākie sociālie darbinieki darbā ar ģimenēm, kurās ir nepilngadīgi bērni;
* 1 psiholoģiskās palīdzības koordinators.

Vecākie sociālie darbinieki strādās ar īpaši smagiem gadījumiem, kur lietas ir ar paaugstinātu darba intensitāti, ko raksturo komunicēšana ar personām stresā, augsts atbildības līmenis par lēmumiem un rezultātiem, starpinstitucionālās sadarbības vadīšana, iesaistīto speciālistu darba koordinēšana, sarežģītāki gadījumi starppersonu attiecībās, regulāra pārskata sagatavošana pārraudzībā iesaistītajām institūcijām u.c.Rīgas Sociālais dienests plāno, ka vecākie sociālie darbinieki būs Sociālā darba nodaļas pārraudzībā kā atsevišķa struktūra darbam ar īpaši smagiem gadījumiem, tādēļ ar klientiem strādās darbinieki, kuru profesionālā kvalifikācija atbilst normatīvo aktu prasībām un ir pieredze darbā ar ģimenēm un bērniem, pieredze sociālo gadījumu vadīšanā darbā ar pilngadīgām personām. Vecākie sociālie darbinieki kopumā strādās ar 112 bojā gājušo tuvinieku ģimenēm, cietušo ģimenēm un/vai cietušo tuviniekiem. Vidēji viens vecākais sociālais darbinieks strādās ar 19 ģimenēm, kā arī koordinēs un veidos sadarbību arī ar Sociālajiem dienestiem ārpus Rīgas pašvaldības pēc bojā gājušo tuvinieku un cietušo tuvinieku deklarētās/faktiskās dzīvesvietas. Galvenie darbības virzieni plānoti - psihosociālā atbalsta sniegšana, starpinstitucionālā/ starpprofesionālā sadarbība, darbs ar gadījumu, resursu/ pakalpojumu apzināšana un piesaiste, darbs ar informāciju.Sarunu gaitā tika identificēta problēma, ka mērķtiecīgas savstarpējās psiholoģiskās palīdzības koordinācijai nepieciešams nozīmēt psiholoģiskās palīdzības koordinatoru. Psiholoģiskās palīdzības koordinatora loma saistīta ar psiholoģiskā atbalsta sniegšanas gan tiešajiem cietušajiem, kriminālprocesa izpratnē, gan atbalsta koordinēšanai netieši cietušajiem, kuru skaits un apmērs vēl nav identificējams, bet ir saņemti virkne lūgumu pēc palīdzības. Koordinators būtu starpnieks starp pakalpojuma sniedzējiem, pakalpojuma saņēmējiem un resursu devējiem (ziedot.lv, citi labdarības fondi, organizācijas un privātpersonas, kas novirzījušas resursus cietušo atbalstam), organizētu dažādas grupu un individuālās konsultācijas, nodrošinātu un koordinētu laikus, telpas utml., gatavotu finanšu pieprasījumus un atskaites.Vienlaikus Iekšlietu ministrija pēc traģēdijas operatīvo dienestu darbiniekiem ir saņēmusi pakalpojumu no Biedrības „Skalbes”, lai mazinātu traģēdijā iesaistītajiem operatīvajiem darbiniekiem pēctraumas simptomus. Operatīvo dienestu darbinieki ir saņēmuši gan individuālas konsultācijas, gan arī debrīfingu. Ievērojot ierobežotos resursu Iekšlietu ministrijas budžetā, minētais jautājums jāskata kā papildus finansējuma pieprasījums.  |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz:1. ka valsts apmaksā sociālās rehabilitācijas kursu, ne vairāk kā 10 individuālas psihologa konsultācijas vai konsultācijas grupās atbalsta sniegšanā cietušajiem un bojāgājušo personu tuviniekiem iesaistītajiem Valsts bērnu tiesību aizsardzības inspekcijas inspektoriem, skolu psihologiem, kuri sniedza psiholoģisko palīdzību skolās, kurās bija traģēdijā cietušo un bojā gājušo personu tuvinieki, kā arī Valsts darba inspekcijas inspektoriem, kuri piedalījās nelaimes gadījumu darbā izmeklēšanā, pēc nepieciešamības vienu no rehabilitācijas veidiem - sociālās rehabilitācijas kursu (10 dienas) Sociālās integrācijas valsts aģentūrā vai ne vairāk kā 10 individuālas psihologa konsultācijas, vai konsultācijas grupās.
2. Atbalsta sniegšanā operatīvo dienestu darbiniekiem, kā arī cietušajiem un bojāgājušo personu tuviniekiem iesaistītajiem Rīgas domes atbildīgo struktūrvienību darbiniekiem pēc nepieciešamības valsts 50% apmērā apmaksā vienu no rehabilitācijas veidiem - sociālās rehabilitācijas kursu (10 dienas) Sociālās integrācijas valsts aģentūrā vai ne vairāk kā 10 individuālas psihologa konsultācijas, vai konsultācijas grupās.
3. Finanšu ministrijai 2014.gadā no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai pārskaitīšanai Rīgas domes Labklājības departamentam finansējumu 66 646 euro apmērā viena psiholoģiskās palīdzības koordinatora un sešu sociālo darbinieku darba samaksai un darba devēja valsts sociālās apdrošināšanas obligātajām iemaksām laikposmā no 2014.gada 1.janvāra līdz 2014.gada 31.decembrim, lai nodrošinātu cietušo personu un bojā gājušo personu tuvinieku psiholoģiskās palīdzības koordināciju un sociālo gadījumu vadību.
4. Precizēts sociālās rehabilitācijas kursa sniegšanas ilgums un noteikts, ka sociālās rehabilitācijas kurss Sociālās integrācijas valsts aģentūrā tiek sniegts līdz 2014.gada 31.maijam. No 2014.gada 1.jūnija - 2014.gada 30.decembrim Sociālās integrācijas valsts aģentūra cietušajiem un operatīvo dienestu darbiniekiem, kā arī atbalsta cietušajiem, un bojāgājušo personu tuviniekiem sniegšanā iesaistītajiem atbildīgo institūciju darbiniekiem, kuriem minēto kursu nebūs bijis iespējams saņemt noteiktajā termiņā, no 2014.gada 1.jūnija līdz 2014.gada 30.decembrim sociālās rehabilitācijas kursu nodrošinās balstoties uz Rīgas domes Labklājības departamenta vai operatīvo dienestu darbinieku darbavietas izdotu nosūtījumu.
5. Finanšu ministrijai 2014.gadā no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts ugunsdzēsības un glābšanas dienestam) finansējumu 1 829 *euro* apmērā, lai nodrošinātu Iekšlietu ministrijas operatīvo dienestu darbinieku saņemtās psiholoģiskas palīdzības pēc traģēdijā Priedaines ielā 20, Rīgā apmaksu.
 |
| 5. | Projekta izstrādē iesaistītās institūcijas | Rīgas domes Labklājības departaments un Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7.  | Cita informācija | Nav. |

|  |
| --- |
|  **III** **Tiesību akta projekta ietekme uz valsts budžetu un pašvaldību budžetiem** |
|  | **(tūkst. latu)** |
| **Rādītāji** | **2013 (tūkst. latu)** | Turpmākie trīs gadi |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| **1. Budžeta ieņēmumi:** | **0** | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi; | 0 | 0 | 0 | 0 | 0 |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| **2. Budžeta izdevumi:** | **0** | **26,0\*** | + 48,1 |  |  |
| 2.1. valsts pamatbudžets | 0 | 26,0 | + 48,1 |  |  |
| 2.2. valsts speciālais budžets | Projekts šo jomu neskar. |
| 2.3. pašvaldību budžets  | Projekts šo jomu neskar. |
| **3. Finansiālā ietekme:** |  | **-26,0** | - 48,1 |  |  |
| 3.1. valsts pamatbudžets; |  | 26,0 | - 48,1  |  |  |
| 3.2. speciālais budžets; | Projekts šo jomu neskar. |
| 3.3. pašvaldību budžets  | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 26,0 | 48,1 |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets; |  |  |  |  |  |
| 5.2. speciālais budžets; |  | Projekts šo jomu neskar. |
| 5.3. pašvaldību budžets  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekts paredz piešķirt Labklājības ministrijai 2014.gadā no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” papildus finansējumu ( EKK 7310 Valsts budžeta uzturēšanas izdevumu transferti pašvaldībām noteiktam mērķim) Labklājības ministrijai 66 646 *euro* jeb 46 840 Ls apmērā (66 646 \* 0.702804 Ls= 46 839.07 Ls), lai nodrošinātu darba algas samaksu septiņām Rīgas Sociālā dienesta izveidotajām darba vietām, t.sk.; * 2 665,83 *euro* psiholoģiskās palīdzības koordinatora 3 mēnešu darba algas nodrošināšanai (mēnešalga 719 *euro* \* 23,59% DDVSOI (169,61 *euro*) \* 3 mēneši = 2 665,83 *euro*);
* 63 980 *euro* sešu sociālo darbinieku gada darba algas nodrošināšanai (mēnešalga 719 *euro* \* 23,59% DDVSOI (169,61 *euro*) \* 6 darbinieki \* 12 mēneši = 63 979, 92*euro*).

Rīkojuma projekts paredz piešķirt Iekšlietu ministrijai 2014.gadā no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” papildus finansējumu ( EKK 2239) Iekšlietu ministrijai 1 829 *euro* jeb 1 285 Ls apmērā operatīvo darbinieku saņemto konsultāciju apmaksai 17 stundas \* 20 Ls stundā = 340 Ls un 13,5 stundas \* 35 Ls \* 2 vadītāji = 945 Ls. Kopā 1 285 Ls jeb /0.702804=1 829 *euro* (izmaksas noteiktas atbilstoši saņemtajam rēķinam). |
| 6.1. Detalizēts ieņēmumu aprēķins; | Nav attiecināms. |
| 6.2. Detalizēts izdevumu aprēķins | Nav attiecināms. |
| 7. Cita informācija |  \*Ar Finanšu ministrijas 2013.gada 10.decembra rīkojumu Nr.545 „Par līdzekļu piešķiršanu” Ministru kabineta 2013.gada 4.decembrīa rīkojuma Nr. 590 „Par atbalsta pasākumiem traģēdijā Priedaines ielā 20, Rīgā, cietušajām un seku novēršanā iesaistītajām personām” izpildei piešķirts finansējums 26 022 Ls apmērā.Ievērojot, ka nav šobrīd iespējams identificēt cik liels atbalsta cietušajiem un bojāgājušo personu tuviniekiem sniegšanā iesaistīto institūciju darbinieku skaits izvēlēsies individuālas konsultācijas (indikatīvi 20 Ls\* 10 reizes= 200 Ls pilna kursa izmaksas) vai grupu nodarbības (vidēji vienas grupas nodarbība izmaksas 35 Ls), finansējumu atbildīgajām iestādēm plānots segt pēc faktiski saņemtā un apmaksātā pakalpojuma. Papildus plānots, ka valsts budžets Rīgas domei kompensē, atbalsta sniegšanā operatīvo dienestu darbiniekiem, kā arī cietušajiem un bojāgājušo personu tuviniekiem iesaistītajiem Rīgas domes atbildīgo struktūrvienību darbiniekiem individuālas konsultācijas vai konsultācijas grupās 50% apmērā no faktiski saņemtā pakalpojuma apjoma. Norēķini par individuālajām konsultācijām vai konsultācijām grupās tiem veikti ar Rīgas domes Labklājības departamentu, savukārt samaksa par Rīgas domes atbildīgo struktūrvienību darbinieku saņemtajiem sociālās rehabilitācijas pakalpojumiem tiks nodrošināta Sociālās integrācijas valsts aģentūrai 50% apmērā no kursa apmaksas. Rīgas Domes Labklājības departaments attiecīgi slēgs līgumu ar Sociālās integrācijas valsts aģentūru un finansēs 50% apmērā atlikušo sociālās rehabilitācijas kursa finansējuma daļu. Papildus attiecībā uz norēķiniem Rīgas domes Labklājības departamentu par cietušo personu un bojā gājušo personu tuvinieku psiholoģiskās palīdzības koordinācijas funkcijas izpildi, sedzot viena psiholoģiskās palīdzības koordinatora un sešu sociālo darbinieku darba samaksu un darba devēja valsts sociālās apdrošināšanas obligātajām iemaksas laikposmā no 2014.gada 1.janvāra līdz 2014.gada 31.decembrim, finansējums tiks pārskaitīts ik mēnesī. Savukārt par 2014.gada decembri Rīgas domes Labklājības departamentam Labklājības ministrija plāno pārskaitīt pēc vidēji mēnesī plānotā finansējuma apmēra, attiecīgi pēc saimnieciskā gada beigām veicot izdevumu salīdzināšanu par 2014.gada decembra faktiski veiktajiem izdevumiem un nodrošinot pārmaksātā finansējuma atmaksu valsts pamatbudžeta ieņēmumos. Labklājības ministrija, lai nodrošinātu sadarbību ar Rīgas domi jautājumos, kas skar finanšu resursu novirzīšanu rīkojumā minētajiem mērķiem, slēgs vienošanos, paredzot arī pārmaksātā finansējuma atmaksu valsts pamatbudžeta ieņēmumos. |
|  |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Projekta izpildi nodrošinās Labklājības ministrija un Iekšlietu ministrija, Rīgas domes Labklājības departaments, Sociālās integrācijas valsts aģentūra.  |
| 2.  | Projekta izpildes ietekme uz pārvaldes funkcijām | Labklājības ministrija projekta īstenošanu nodrošinās deleģētā uzdevuma ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Jaunas institūcijas nav nepieciešams izveidot. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija. | Nav plānota esošu institūciju likvidācija*.* |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija. | Pārvaldes institucionālajā struktūrā izmaiņas nav paredzētas, un reorganizācija netiek plānota. |
| 6.  | Cita informācija | Nav. |

*Anotācijas II, IV, V un VI sadaļā minētos jautājumus rīkojuma projekts neskar.*

Labklājības ministre I.Viņķele

16.12.2013. 10:12

2 163

I.Kārkliņa, 67021664, Indra.Karklina@lm.gov.lv